- Hindi News
- National
- पीने का शुद्ध पानी नहीं मिल रहा, इससे ज्यादा शर्मनाक क्या बात होगी : केंद्रीय राज्य मंत्री
पीने का शुद्ध पानी नहीं मिल रहा, इससे ज्यादा शर्मनाक क्या बात होगी : केंद्रीय राज्य मंत्री
भास्कर संवाददाता|श्रीगंगानगर
केंद्रीयपंचायती राज राज्यमंत्री निहालचंद जिला परिषद की मैराथन मीटिंग में जब घटिया कामकाज के वीडियो, प्रोजेक्टर के माध्यम से विकास कार्यों की तस्वीर देख चुके और उठकर जाने लगे तो जिला परिषद के सदस्यों ने मीटिंग जारी रहने और उनकी बात सुनने का आग्रह किया। इस पर उन्होंने ठेठ स्थानीय भाषा में कहा कि अजे कीं बाकी रेग्यो के? वे हालात देख पहले ही परेशान थे, उस पर जनप्रतिनिधियों ने उन्हें रोका तो उन्होंने कहा कि हम जल स्वावलंबन की कार्यशालाएं कर रहे हैं। जल संकट पर चारों ओर चिंता का माहौल है और गांवों में शुद्ध पानी पीने को नहीं मिल रहा, इससे ज्यादा क्या शर्मनाक बात होगी। यह बात कहते हुए वे पुन: बैठकर सुनवाई करने लगे।
निहालचंद ने कहा कि ग्रामीण विकास के लिए आर्थिक संसाधनों की कोई कमी नहीं। प्रत्येक गांव को 50-50 लाख रुपए सीधे हस्तांतरित किए गए हैं। जनप्रतिनिधि आम लोगों के होते हैं, चाहे वे किसी पार्टी के हों, इसलिए अधिकारियों को उन्हें काम में सहयोग करना चाहिए।
आगेआगे बनी पीछे से बिखर गई सड़क
डायरेक्टरनाजमसिंह ने पदमपुर से डाबला रोड का वीडियो दिखाते हुए बताया कि ग्रेफ की मदद से बनी यह सड़क आगे बनी और पीछे से बिखर गई। इसे देखकर केंद्रीय मंत्री एवं उपस्थित जनप्रतिनिधियों ने हैरानी जताई। निहालचंद ने अपने पीएस नवनीतकुमार को निर्देश दिए कि ठेकेदार की पेमेंट रुकवाओ।
श्रीगंगानगर। ये पाइपें लगी हैं: ग्राम पंचायत 24 एएस सी घड़साना में लगी घटिया पाइपें केंद्रीय मंत्री को दिखाते जिला परिषद सदस्य विष्णु भांभू।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva hin_Deva hin_Deva